weather-1.jpg [ 42.96 KiB | Viewed 1485 times ]
Date: Wed Nov 13, 2019 3:34 pm
Date: Wed Nov 13, 2019 3:30 pm
RockShox Judy SL original - choice of steerers
Date: Wed Nov 13, 2019 3:28 pm Gedagtes | duskant sutherland
75,715 pare voete
Oktober 15, 2009, 8:25 vm Filed under: Gedagtes “…’n Groot deel van jou sit nog langs my op daardie klip in die Karoo…”
Na ‘n kort gesprek gister met ‘n meisie wat eiehandig verantwoordelik was vir my geloof in sielsmaats is dit hierdie opmerking wat by my vassteek. Ek het maande laas kontak met haar gehad, en met rede. Sy’s getroud. Lank lank gelede was ons saam kinders en het ons kaalvoet in die Karoo duskant Sutherland rondgeloop.
Daar was nooit meer as dit nie…so iets sou te menslik, te voorspelbaar wees. Ons het nagte-om op die klip gedroom en in ver sterrestelsels verdwaal. Ons het mekaar van die lewe geleer – sonder om ‘n woord te praat.
Vandag wonder ek waarheen daardie Karoopaadjie sou loop as Grootmenswees nie by die agterdeur kom klop het nie.
Augustus 16, 2009, 9:04 nm Filed under: Gedagtes Om deesdae (positief of negatief) oor Calvinisme te praat is soos om ‘n stinkwind in ‘n hysbak te los…almal doen dit suutjies en vingerwysend. En tog – hierdie preokkupasie spreek van ‘n worsteling, eintlik ‘n kaalvuis baklei teen ‘n ding binne ons…’n deel psige wat ons dalk nie meer wil verstaan nie.
Dit dan ter sake bevind ek my anderdag in die volgende gespreksituasie:
Ek: “Ja…om ‘n gesonde baba te hê is ‘n groot genade, né…”
Persoon: “So jy impliseer dat God se genade nie rus op ‘n ma wat ‘n miskraam gehad het nie?”
Net daar besef ek watter verdraaide verstaan ek van genade het. Skuus…watter verdraaide beeld ek van God het. Want vanuit die Calvinisme is ons mos nie veel meer as swak sondaards wat leef van die een sanitiserende genademoment na die volgende nie. En min weet ons dat daar ‘n gebroke wêreld vol foute, seer en verstaan daar buite huiwer. ‘n Wêreld waar die Geneesheer éintlik Sy voete vuilmaak om verby teologie en ideologie te gaan gesondmaak.
Deur genade? Nee, deur léwe… 5 Kommentaar
Augustus 12, 2009, 4:36 nm Filed under: Gedagtes Ek’s terug.
Na ‘n bloghiatus van amper 6 maande het ek vanmiddag dwaal-dwaal weer hier duskant sutherland kom rondspeel. Die werf het ek gemis…ek ruik die woorde in die stof…ek sien al die ou bekende gesigte in die portretrame in die huis.
Ek’s terug ja. Nou moet ek sommer uit die staanspoor verduidelik dat my afwesigheid nie aan enige spesifieke rede toegeskryf kan word nie. Baie werk? Ja. Navorsing? Ook. Maar soms gebeur dit dat mens ‘n boek sommer een aand toemaak en in jou agterstuiwer weet jy gaan nie gou weer daaruit lees nie…dis eers klaar. So was dit ook met duskant sutherland. Sonder seremonie en fanfare het ek eendag besluit om nie my weeklikse bloginskrywings te skryf nie. Toe weer. En die hibernasie het langer aangehou as wat ek vermoed het.
Jis, ses maande is kripties lank…dit beslaan genoeg dae dat mens weer heel anders lewe en dink. Verloofdes troue, ander skei. Vriende gaan dood en broerskinders word gebore. Kontinente reis nader aan jou en nuwe musiek vind rusplek in jou siel. Ses maande. ‘n Lewensprecis.
Ai, dis lekker om terug te wees!
*Met erkenning aan Johan Swarts
Maart 6, 2009, 9:11 vm Filed under: Gedagtes Besef ek nou vanmore iets wat my aan die dink sit…
Daardie prawn-pienk kleurkryte waarmee ons altyd so lekker geteken het toe ons klein was…wat het jy dit genoem? Ook “menskleur”?
Neem gou ‘n oomblik. Think about it.
Februarie 17, 2009, 8:49 vm Filed under: Gedagtes ‘n Bekende in ons blogkringe, Blixer, se man is onlangs tragies oorlede. Ek weet nie regtig wat om te sê nie, behalwe om, soos Johan Swarts, ‘n dag van eerbetoon aan Blixer en haar gesin te wy. Met hierdie stilte wil ek graag aan haar dink en elkeen wat haar woorde en gedagtes gelees het vra om dieselfde te doen.
Sterkte Blixer, mag die pyn eendag weer sonskyn wees.
November 11, 2008, 10:10 vm Filed under: Gedagtes “Hy was ’n vabond, maar hy het nooit kwaad gepraat van ander nie.”
November 11, 2008, 9:39 vm Filed under: Gedagtes “I see other black women imitate my style, which is no style at all, but just letting our hair be itself. They call it the Afro Look.”
‘n Groot Gees. 2 Kommentaar
duskant sutherland	Blog at WordPress.com. Post to